CELEX: 32018D1734
Language: sl
Date: 2018-11-14 00:00:00
Title: Izvedbeni sklep Komisije (EU) 2018/1734 z dne 14. novembra 2018 o odobritvi odstopanj Zvezni republiki Nemčiji, Kraljevini Španiji, Italijanski republiki in Republiki Ciper glede zagotavljanja statističnih podatkov v skladu z Uredbo (EU) 2016/1952 Evropskega parlamenta in Sveta (notificirano pod dokumentarno številko C(2018) 7465) (Besedilo velja za EGP.)

16.11.2018   
               
               
                  SL
               
               
                  Uradni list Evropske unije
               
               
                  L 288/19
               
            
         IZVEDBENI SKLEP KOMISIJE (EU) 2018/1734
         z dne 14. novembra 2018
         o odobritvi odstopanj Zvezni republiki Nemčiji, Kraljevini Španiji, Italijanski republiki in Republiki Ciper glede zagotavljanja statističnih podatkov v skladu z Uredbo (EU) 2016/1952 Evropskega parlamenta in Sveta
         
            
               (notificirano pod dokumentarno številko C(2018) 7465)
            
         
         (Besedilo v grškem, italijanskem, nemškem in španskem jeziku je edino verodostojno)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1952 Evropskega parlamenta in Sveta z dne 26. oktobra 2016 o evropski statistiki cen zemeljskega plina in električne energije in o razveljavitvi Direktive 2008/92/ES (1) ter zlasti člena 9 Uredbe,
         ob upoštevanju naslednjega:
         
                     (1)
                  
                  
                     Nemčija, Španija, Italija in Ciper so Komisiji predložili zahteve za pridobitev odstopanj v zvezi z zagotavljanjem posebnih statističnih podatkov o cenah zemeljskega plina in električne energije.
                  
               
                     (2)
                  
                  
                     Informacije/razlogi, ki so jih navedene države članice navedle, upravičujejo odobritev odstopanj.
                  
               
                     (3)
                  
                  
                     Ukrepi iz tega sklepa so v skladu z mnenjem Odbora za evropski statistični sistem –
                  
               SPREJELA NASLEDNJI SKLEP:
         
            Člen 1
            Odobrijo se naslednja odstopanja od določb Uredbe (EU) 2016/1952:
            
                        (1)
                     
                     
                        Zvezni republiki Nemčiji se odobri odstopanje od predložitve statističnih podatkov za referenčni leti 2017 in 2018 za:
                        
                                     
                                 
                                 
                                    točko 5(b) Priloge I v zvezi s podatki o cenah za skupino porabe I6;
                                 
                              
                                     
                                 
                                 
                                    točko 6(a) Priloge I;
                                 
                              
                                     
                                 
                                 
                                    točko 4(b) Priloge II v zvezi s podatki o cenah za skupino porabe IG;
                                 
                              
                                     
                                 
                                 
                                    točko 5(a) Priloge II v zvezi s podelementi za cene omrežja in podelementi za davke, pristojbine, dajatve in bremenitve.
                                 
                              
                  
                        (2)
                     
                     
                        Kraljevini Španiji se odobri odstopanje od predložitve statističnih podatkov za referenčni leti 2017 in 2018 za:
                        
                                     
                                 
                                 
                                    točko 6(a) Priloge I v zvezi z elementi in podelementi;
                                 
                              
                                     
                                 
                                 
                                    točko 7 Priloge I v zvezi z letnim obsegom porabe;
                                 
                              
                                     
                                 
                                 
                                    točki 5(a) in 5(b) Priloge II v zvezi s tremi glavnimi elementi in podelementi za cene omrežja ter davke, pristojbine, dajatve in bremenitve za cene električne energije ter z razvrstitvijo navedenih cen električne energije na tri ravni.
                                 
                              
                  
                        (3)
                     
                     
                        Italijanski republiki se odobri odstopanje od predložitve statističnih podatkov za referenčni leti 2017 in 2018 za:
                        
                                     
                                 
                                 
                                    točko 6(a) Priloge I v zvezi s podelementi za cene omrežja in podelementi za davke, pristojbine, dajatve in bremenitve;
                                 
                              
                                     
                                 
                                 
                                    točko 5(a) Priloge II v zvezi s podelementi za cene omrežja in podelementi za davke, pristojbine, dajatve in bremenitve.
                                 
                              
                  
                        (4)
                     
                     
                        Republiki Ciper se odobri odstopanje od predložitve statističnih podatkov za referenčno leto 2017 za:
                        točko 5(a) Priloge II v zvezi s podelementi za cene omrežja in podelementi za davke, pristojbine, dajatve in bremenitve.
                     
                  
         
            Člen 2
            Ta sklep je naslovljen na Zvezno republiko Nemčijo, Kraljevino Španijo, Italijansko republiko in Republiko Ciper.
         
         
            V Bruslju, 14. novembra 2018
            
               
                  Za Komisijo
               
               Marianne THYSSEN
               
                  Članica Komisije
               
            
         
         
            (1)  UL L 311, 17.11.2016, str. 1.